גוטמיק

קייד גוטליב (באנגלית: Kade Gottlieb; נולד ב-19 באוגוסט 1996<ref></ref>), המוכר יותר בשם הבמה גוטמיק (Gottmik), הוא אמן דראג ומאפר אמריקאי. גוטליב היה לגבר הטרנס הראשון מחוץ לארון שהשתתף ב"המרוץ לדראג של רו פול", והגיע בתיקו למקום השלישי בעונתה ה-13 של הסדרה.<ref></ref><ref></ref> בנוסף, גוטמיק מנחה את הפודקאסט "No Gorge" לצד הדראג קווין העמיתה ויולט צ'אצ'קי.

== ראשית חייו ==
גוטליב נולד במדינת אריזונה שבארצות הברית, ובגיל צעיר אימצה אותו משפחה שמרנית מהעיר סקוטסדייל. הוא למד בבית הספר הקדם-אקדמי נוטרדאם.<ref></ref><ref name="Street"></ref> בגיל 18 החל להתנסות בדראג.<ref name="Dommu"></ref> לאחר שסיים את בית הספר התיכון, הוא המשיך בקריירה בתעשיית האופנה ולשם כך עבר לגור בלוס אנג'לס, שם עבר את השינוי המגדרי שלו וכן פיתח את כישוריו בתחום הקוסמטיקה והדראג.<ref name="Lipchik"></ref> הוא סיים תואר בפיתוח מוצר ממכון האופנה לעיצוב ומרצ'נדייזינג .<ref name="Dommu" />

== קריירה ==
=== איפור ===
בנוסף לעבודתו כאמן דראג, גוטליב הוא מאפר. בין היתר הוא איפר את סינדי קרופורד, טודריק הול, פריס הילטון, היידי קלום, אדם למברט, פרנץ' מונטנה<ref name="Dommu" /> וטינשיי,<ref name="Street" /> וכן את מתמודדי "המרוץ לדראג" אלסקה ת'אנדרפאק, דיטוקס אייקאנט , ג'יה גאן ,<ref name="GT"></ref> שאנג'לה, ויולט צ'אצ'קי וויליאם בלי .<ref name="Lipchik" /> עבודתו המקצועית, אשר תוארה על ידי רוז דומו ממגזין אאוט כ"[נעה] מקונספטואלית מאוד למלומדת", הופיעה על שערי מגזיני האופנה האמריקאיים Flaunt , Nylon ו-Paper .<ref name="Dommu" /> הוא איפר את אמנדה לפור ופבלו ויטאר בהופעותיהן על שער מגזין גיי טיימס.<ref name="GT" /> בשנת 2020, גוטליב איפר את הראפר ליל נאז X לרגל ליל כל הקדושים, כשהתחפש לניקי מינאז'.<ref></ref> כמו כן, הוא איפר את הסלבריטאים שהופיעו בווידאו קליפ לסינגל של הזמרת-יוצרת טיילור סוויפט "You Need to Calm Down" משנת 2019.

=== "המרוץ לדראג של רו פול" ולאחריה ===
בשנת 2021, גוטליב היה לגבר הטרנס הראשון מחוץ לארון שהשתתף בתוכנית הטלוויזיה "המרוץ לדראג של רו פול", כאשר נכנס לעונתה ה-13.<ref></ref> ביצועיו בתחרות נחשבו לטובים, הוא זכה בשני אתגרים (אתגר ה"נשף" ואתגר Snatch Game במסגרתו הופיעה גוטמיק בתור פריס הילטון),<ref></ref> כאשר לבסוף היה בין ארבעת המתחרים האחרונים שנותרו, לצד קנדי מיוז , סימון ורוזה .<ref></ref> בפרק הגמר הוא הודח לאחר הסיבוב הראשון בקרב "Lip Sync For Your Life" נגד סימון (עם השיר " Gimme More" מאת בריטני ספירס), שלבסוף זכתה בעונה, וסיים במקום השלישי בתיקו עם רוזה.<ref></ref>

לאחר השתתפותו ב"המרוץ לדראג", גוטמיק חתמה בסוכנות הכישרונות Voss Events,<ref></ref> והחל להופיע ברחבי ארצות הברית במסגרת סיבוב מופעי הדראג "Drive 'N Drag Saves 2021" אשר נערך במתכונת דרייב אין (בשל מגפת הקורונה), בהשתתפות מתחרי "המרוץ לדראג של רו פול" לאורך השנים. בשנת 2022 הצטרפה גוטמיק גם לסיבוב מופעי הדראג "Werq the World" של משתתפי תוכנית הטלוויזיה, שנערך באירופה.<ref></ref>
הדראגקון של רופול" בלוס אנג'לס, 2022]]
באוקטובר 2021, גוטמיק הופיעה בסיבוב מופעי הדראג לליל כל הקדושים "Night of the Living Drag Halloween" מטעם Voss Events, לצד משתתפים נוספים של "המרוץ לדראג", בהם ויולט צ'אצ'קי, אליסה אדוורדס, אקווריה, ג'יידה אסנס הול, קנדי מיוז , פלסטיק טיארה, רוזה וקים צ'י .<ref></ref>
באפריל 2024 הוכרז כי תשתתף בעונה התשיעית של המרוץ לדראג: אולסטארס.

=== במדיה ===
בינואר 2021 גוטמיק פתחה ערוץ יוטיוב. כמו כן, גוטליב הופיעה גם בערוציהם של ג'יג'י גורג'ס , פרל , ג'יימס צ'ארלס ו-World of Wonder .<ref name="Street" /> גוטליב הופיע על שער מגזין הלהט"ב אטיטיוד עבור גיליון האופנה שלו לחודש אפריל 2021.<ref></ref> מגזין קוסמופוליטן הזמין את גוטליב להדגים כיצד הוא הופך לגוטמיק.<ref name="Street" />

בראיון שהעניק ביולי 2021 למגזין אנטרטיינמנט ויקלי, נחשף כי מפיקי הרימייק לסרט האימה הבריטי "מעורר השאול" משנת 1987 הזמינו את גוטליב לאודישן עבור גילום הדמות פינהד, מהתפקידים הראשיים בסרט. זאת, לאחר שבגמר העונה ה-13 של "המרוץ לדראג של רו פול" הופיע גוטליב על המסלול בתלבושת בצבעי שחור-לבן, בהשראת דמותו של פינהד.<ref></ref><ref></ref>

בספטמבר 2021, גוטליב החל להגיש פודקאסט, מוקלט ומצולם ליוטיוב, בשם "No Gorge", יחד עם עמיתתו ל"המרוץ לדראג של רו פול", ויולט צ'אצ'קי. בפודקאסט השניים משוחחים על "כל מה שקשור לאופנה, חיים ואמנות".<ref></ref> גוטמיק היא אחת ממלכות "המרוץ לדראג" בעלת מספר העוקבים הגבוה ביותר ברשת החברתית אינסטגרם, עם יותר מ-1.4 מיליון עוקבים נכון ליוני 2023.<ref></ref>

בספטמבר 2022 הופיעה גוטמיק בקליפ לשירם של סם סמית' וקים פטרס "Unholy" יחד עם ויולט צ'אצ'קי.<ref></ref> השניים הופיעו לצד סמית' ופטרס גם בהופעתם עם השיר בטקס פרסי הגראמי לשנת 2023.

ב-16 במאי 2023, גוטליב הוציא לאור את ספרו הראשון "The T Guide" דרך הוצאת הספרים הבריטית פינגווין רנדום האוס. הספר, אותו כתב בשיתוף משפיענית היופי הקנדית ג'יג'י גורג'ס , עוסק ב"חוויותיו הטרנסיות של הצמד" ומבטא "חגיגה של הביטוי המגדרי – גבר, אישה, א-בינארי ומעבר לכך".<ref></ref>

== חיים אישיים ==
גוטמיק תוארה במגזין אאוט כ"גבר טרנס שעושה דראג פמי במיוחד".<ref name="Dommu" /> גוטליב משתמש בכינוי הגוף she/her כאשר מופיע בדראג כגוטמיק, ובכינוי הגוף he/him מחוץ לדמות הדראג.

ג'יג'י גורג'ס היא מחבריו הטובים ביותר של גוטמיק; השניים הופיעו יחד על שערי מגזין והשיקו מותג מרצ'נדייז יחד. בנוסף, ג'יג'י סייעה במימון ניתוח החזה של גוטמיק.<ref name="Lipchik" />

גוטמיק מזדהה כפאנסקסואל.<ref></ref><ref></ref><ref></ref>

== פרסים והוקרה ==
{| class="wikitable plainrowheaders"
! scope="col" |שנה
! scope="col" |מועמד/עבור
! scope="col" |פרס
!תוצאה
|-
|2021
|המרוץ לדראג של רו פול
|פרס בחירת הקהל עבור המתחרה בתוכנית תחרותית של השנה<ref></ref>
|
|-
| rowspan="2" |2022
|עצמו
|פרס קווירטי לפריצת דרך<ref></ref>
|
|-
|עצמו
|פרס WOWIE עבור גורו היופי הטוב ביותר<ref></ref><ref></ref>
|
|}

== דיסקוגרפיה ==
{| class="wikitable plainrowheaders"
! scope="col" |שם
! scope="col" |שנה
! scope="col" |הערות
|-
|"ConDragulations (Cast Version)"
| rowspan="2" |2021
|רופול בהשתתפות מתחרי "המרוץ לדראג של רו פול: עונה 13"
|-
|"Lucky"
|רופול בהשתתפות המתחרים בארבעת המקומות הראשונים ב"המרוץ לדראג של רו פול: עונה 13"
|}

== פילמוגרפיה ==
=== טלוויזיה ===
{| class="wikitable"
!שנב
!סדרה/סרט
!תפקיד
!הערות
!מקור
|-
| rowspan="5" |2021
|המרוץ לדראג של רו פול
|מתחרה
|עונה 13 (מקום 3/4)
|
|-
|המרוץ לדראג של רו פול: Untucked 
|מתחרה
|עונה 13 (ספין אוף)
|
|-
|RuPaul's Drag Race: Corona Can't Keep a Good Queen Down
|עצמו
|פרק ספיישל
|<ref></ref>
|-
|Savage X Fenty Show Vol. 3 
|עצמו
|הפקת מקור של אמזון פריים וידאו
|<ref></ref>
|-
|The Bitch Who Stole Christmas 
|טריסטיאן
|
|<ref></ref>
|-
| rowspan="2" |2022
|Watch What Happens Live with Andy Cohen
|עצמו
|אורח
|<ref></ref>
|-
|RuPaul's Secret Celebrity Drag Race
|עצמו
|אורח
|<ref></ref>
|}

=== סדרות רשת ===
{| class="wikitable plainrowheaders sortable"
! scope="col" |שנה
! scope="col" |סדרה
! scope="col" |תפקיד
! scope="col" |הערות
!מקור
|-
|2018
|Puff Puff Sessions
| rowspan="5" |אורח
|הפקת מקור של World of Wonder 
|<ref></ref>
|-
|2019
|Transformations
|הפקת מקור של World of Wonder
|<ref></ref>
|-
| rowspan="7" |2021
|The X Change Rate
|הפקת מקור של BUILD Series
|<ref></ref>
|-
|Whatcha Packin'
|הפקת מקור של VH1
|<ref></ref>
|-
|Ruvealing the Look
|הפקת מקור של VH1
|<ref></ref>
|-
|Cooking With Paris
|פריס הילטון
|הפקת מקור של נטפליקס
|<ref></ref>
|-
|Cosmo Queens
| rowspan="5" |אורח
|הפקת מקור של קוסמופוליטן
|<ref></ref>
|-
|Glamour Unfiltered
|הפקת מקור של גלמור בריטניה 
|<ref></ref>
|-
|The Must List
|הפקת מקור של אנטרטיינמנט ויקלי
|<ref></ref>
|-
|2022
|The Pit Stop
|הפקת מקור של VH1
|<ref></ref>
|-
|2022
|Fashion Photo RuView
|הפקת מקור של World of Wonder
|<ref></ref>
|}

== ראו גם ==

* יש לך חלב? (), סיסמה שיווקית הדומה בצלילה לשם הבמה של גוטליב והיוותה השראה ליצירתו

== קישורים חיצוניים ==

== הערות שוליים ==

קטגוריה:דראג קווינס
קטגוריה:מאפרים אמריקאים
קטגוריה:אריזונה: אישים
קטגוריה:קליפורניה: אישים
קטגוריה:לוס אנג'לס: אישים
קטגוריה:מתמודדי המרוץ לדראג של רו פול
קטגוריה:טרנסג'נדרים אמריקאים
קטגוריה:פאנסקסואלים אמריקאים
קטגוריה:אמריקאים שנולדו ב-1996